**Μην ανησυχείς!...**

Δύσκολος ο δρόμος της ζωής,

στην άκρη του γκρεμού, κοιτάζεις και απορείς.

Πώς βρέθηκες εκεί;

Μην ανησυχείς!...

Σκέψου απλά τη λέξη «γονείς».

Συχνά είναι ψέμα αυτό που ζεις,

το ανακαλύπτεις και πας να τρελαθείς.

Τι πρέπει να κάνεις;

Μην ανησυχείς!...

Σκέψου απλά τη λέξη «γονείς».

Θυμός και ένταση, θα εκραγείς!

Ψάχνεις τρόπο να εκτονωθείς!

Δεν βρίσκεις λύση;

Μην ανησυχείς!...

Σκέψου απλά τη λέξη «γονείς».

Άσπρο ή μαύρο το χρώμα της ψυχής,

έριδα ανάμεσα τους, πού να σταθείς;

Είναι δύσκολη η επιλογή σου.

Μην ανησυχείς!...

Σκέψου απλά τη λέξη «γονείς».

Χαρά και λύπη θες να μοιραστείς…

«Είναι κάποιος δίπλα μου;», θα σκεφτείς.

Μήπως είσαι μόνη;

Μην ανησυχείς!...

Κοντά σου πάντα θα ΄ναι οι γονείς.

 Μαρκοπούλου Δάφνη